O bază militară SUA din Irak a fost atacată de rachete.
Un atac cu rachete a vizat o bază militară SUA din Irak. Nu s-au înregistrat victime şi nici daune materiale semnificative. Atacul nu rachete nu a fost revendicat.
Un atac cu rachete a vizat, duminică, o bază aeriană din Irak în care sunt staţionaţi militari americani, dar incidentul nu s-a soldat cu victime, afirmă surse din cadrul serviciilor de securitate irakiene citate de agenţia Reuters.Două rachete au căzut în apropierea Bazei aeriene Balad, situată la periferia nordică a oraşului Bagdad. Una dintre rachete a căzut în localitatea Al-Bu Asi, situată în apropierea bazei militare.Nu s-au înregistrat victime şi nici daune materiale semnificative, au comunicat autorităţile militare irakiene.Atacul nu rachete nu a fost revendicat, dar Statele Unite atribuie aceste incidente grupurilor islamiste proiraniene.